ประกาศกระทรวงการคลังเรื่อง การขยายกําหนดเวลาการยื่นแบบแสดงรายการภาษี การชําระภาษี การชําระภาษีการนําส่งภาษี หรือการยื่นรายการ บัญชีหรือรายงานประมวลรัษฎากรผ่านระบบอิเล็กทรอนิกส์-------------------------------------------------ด้วยในการยื่นแบบแสดงรายการภาษี การชําระภาษี การนําส่งภาษี หรือการยื่นรายการ บัญชีหรือรายงานตามประมวลรัษฎากร ผ่านระบบอิเล็กทรอนิกส์ จะต้องดําเนินการภายในกําหนดเวลาตามที่กฎหมายกําหนดไว้สําหรับภาษีแต่ละประเภทหรือตามที่ได้รับการขยายกําหนดเวลาตามมาตรา 3 อัฏฐ วรรคสอง แห่งประมวลรัษฎากร แต่เนื่องจากอาจมีเหตุขัดข้องหรือผิดพลาดของระบบโปรแกรมคอมพิวเตอร์หรือระบบอิเล็กทรอนิกส์ทําให้การยื่นแบบแสดงรายการภาษี การชําระภาษี การนําส่งภาษี หรือการยื่นรายการ บัญชีหรือรายงานตามประมวลรัษฎากร ผ่านระบบอิเล็กทรอนิกส์นั้นเกินกําหนดเวลา โดยมิใช่ความผิดของผู้เสียภาษีรัฐมนตรีว่าการกระทรวงการคลังพิจารณาแล้ว จึงอาศัยอํานาจตามมาตรา 3 อัฏฐ วรรคสอง แห่งประมวลรัษฎากร อนุมัติให้ขยายกําหนดเวลาการยื่นรายการหรือชําระภาษีผ่านระบบอิเล็กทรอนิกส์ออกไปอีกเจ็ดวันทําการนับแต่วันสุดท้ายแห่งกําหนดเวลาตามที่กฎหมายกําหนดหรือที่ได้รับการขยายกําหนดเวลาตามมาตรา 3 อัฏฐ วรรคสอง แห่งประมวลรัษฎากร ตามหลักเกณฑ์และวิธีการดังต่อไปนี้ข้อ ๑ ในประกาศนี้"รายการ" หมายความว่า แบบแสดงรายการภาษี แบบยื่นรายการนําส่งภาษีหรือรายการ บัญชีหรือรายงาน ตามมาตรา 3 เตรส มาตรา 58 มาตรา 59 มาตรา 67 มาตรา 67 ทวิ มาตรา 68 มาตรา 69 มาตรา 69 ทวิ มาตรา 70 มาตรา 70 ทวิ มาตรา 71 ตรี วรรคหนึ่ง มาตรา 83 มาตรา 83/5 มาตรา 83/6 มาตรา 83/7 และมาตรา 91/10 แห่งประมวลรัษฎากร"ชําระภาษี" หมายความว่า การชําระภาษี การนําส่งภาษีและการยื่นขอเสียอากรแสตมป์เป็นตัวเงินสําหรับตราสารอิเล็กทรอนิกส์ตามมาตรา 3 เตรส มาตรา 52 มาตรา 67 มาตรา 67 ทวิ มาตรา 69 มาตรา 69 ทวิ มาตรา 70 มาตรา 70 ทวิ มาตรา 83 มาตรา 83/5 มาตรา 83/6 มาตรา 83/7 มาตรา 91/10 และมาตรา 103 (3) แห่งประมวลรัษฎากร"ผู้เสียภาษี" หมายความว่า ผู้มีหน้าที่ยื่นรายการหรือชําระภาษี หรือผู้ที่ได้รับการแต่งตั้งเป็นตัวแทนของผู้มีหน้าที่ยื่นรายการหรือชําระภาษี ในการยื่นรายการหรือชําระภาษี"หน่วยรับชําระภาษี" หมายความว่า ธนาคารหรือหน่วยงานอื่นที่ได้ทําข้อตกลงกับกรมสรรพากรว่า จะโอนเงินค่าภาษีที่ได้รับจากผู้เสียภาษีเข้าบัญชีเงินฝากของกรมสรรพากรข้อ ๒ ให้ขยายกําหนดเวลาการยื่นรายการหรือชําระภาษีผ่านระบบอิเล็กทรอนิกส์หากมีเหตุการณ์ลักษณะอย่างหนึ่งอย่างใด ดังนี้(1) กรณีผู้เสียภาษียื่นรายการภายในกําหนดเวลาตามที่กฎหมายกําหนดหรือตามที่ได้รับการขยายกําหนดเวลาตามมาตรา 3 อัฏฐ วรรคสอง แห่งประมวลรัษฎากร และสั่งโอนเงินเพื่อชําระภาษีแต่ระบบการโอนเงินของหน่วยรับชําระภาษีขัดข้องโดยผู้เสียภาษีเข้าใจว่า ได้โอนเงินชําระภาษีแล้ว(2) กรณีผู้เสียภาษียื่นรายการภายในกําหนดเวลาตามที่กฎหมายกําหนดหรือตามที่ได้รับการขยายกําหนดเวลาตามมาตรา 3 อัฏฐ วรรคสอง แห่งประมวลรัษฎากร แต่การสั่งโอนเงินเพื่อชําระภาษีสําเร็จเมื่อพ้นกําหนดเวลาดังกล่าวแล้ว เนื่องจากหน่วยรับชําระภาษีไม่ปิดระบบการโอนเงิน เป็นเหตุให้ผู้เสียภาษีเข้าใจว่า ได้ยื่นรายการหรือชําระภาษีผ่านระบบอิเล็กทรอนิกส์แล้ว(3) กรณีระบบอิเล็กทรอนิกส์ของกรมสรรพากรขัดข้องในระหว่างที่ผู้เสียภาษียื่นรายการหรือชําระภาษีภายในกําหนดเวลาตามที่กฎหมายกําหนดหรือตามที่ได้รับการขยายกําหนดเวลาตามมาตรา 3 อัฏฐ วรรคสอง แห่งประมวลรัษฎากร(4) กรณีมีเหตุขัดข้องหรือผิดพลาดอื่นที่เกิดขึ้นจากระบบโปรแกรมคอมพิวเตอร์หรือระบบอิเล็กทรอนิกส์ซึ่งทําให้ผู็เสียภาษีไม่สามารถยื่นรายการหรือชําระภาษีภายในกําหนดเวลาตามที่กฎหมายกําหนดหรือตามที่ได้รับการขยายกําหนดเวลาตามมาตรา 3 อัฏฐ วรรคสอง แห่งประมวลรัษฎากร โดยมิใช่ความผิดของผู้เสียภาษีทั้งนี้ สําหรับการยื่นรายการและชําระภาษี ตั้งแต่วันที่ 1 มกราคม พ.ศ. 2565 เป็นต้นไป โดยผู้เสียภาษีที่ประสงค์จะขอขยายกําหนดเวลาตามประกาศนี้ให้ยื่นคําร้องขอขยายกําหนดเวลาต่ออธิบดีกรมสรรพากร ณ สํานักงานสรรพากรพื้นที่สาขา หรือผ่านเว็บไซต์ (Web Site) ของกรมสรรพากร โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบการยื่นรายการหรือชําระภาษีของกรมสรรพากรหรือกรณีที่มีเหตุอันสมควร อธิบดีกรมสรรพากรอาจพิจารณาให้การยื่นรายการหรือชําระภาษีที่มีเหตุการณ์ตามวรรคหนึ่งให้ได้รับการขยายกําหนดเวลาตามประกาศนี้โดยไม่ต้องมีคําร้องก็ได้ข้อ ๓ ให้การขยายกําหนดเวลาตามประกาศกรมสรรพากร เรื่อง ขยายกําหนดเวลาการยื่นแบบแสดงรายการภาษี การชําระภาษี และการนําส่งภาษี ผ่านระบบเครือข่ายอินเทอร์เน็ต ลงวันที่ 12 พฤศจิกายน พ.ศ. 2546 สิ้นสุดลงตั้งแต่วันที่ที่ลงในประกาศนี้เป็นต้นไป เว้นแต่บรรดาคําร้องที่ได้ยื่นก่อนหรือในวันที่ที่ลงในประกาศนี้ให้ยังคงมีผลใช้บังคับต่อไปผู้มีอํานาจลงนาม - ประกาศ ณ วันที่ 20 มิถุนายน พ.ศ. 2565อาคม เติมพิทยาไพสิฐ(นายอาคม เติมพิทยาไพสิฐ)รัฐมนตรีว่าการกระทรวงการคลัง